JKN บวกแรงเกือบ 4% นิวไฮรอบ 7 เดือน ลุ้นผลงานโตต่อเนื่อง หลังรุกตลาดตปท.เต็มสูบ
JKN บวกแรงเกือบ 4% นิวไฮรอบ 7 เดือน ลุ้นผลงานโตต่อเนื่อง หลังรุกตลาดตปท.เต็มสูบ ล่าสุดอยู่ที่ 9.85 บ. บวก 0.35 บ. หรือ 3.68% มูลค่าซื้อขาย 59.96 ลบ.
JKN บวกแรงเกือบ 4% นิวไฮรอบ 7 เดือน ลุ้นผลงานโตต่อเนื่อง หลังรุกตลาดตปท.เต็มสูบ ล่าสุดอยู่ที่ 9.85 บ. บวก 0.35 บ. หรือ 3.68% มูลค่าซื้อขาย 59.96 ลบ.
10 ก.ค. 2562

ผู้สื่อข่าวรายงานว่า ราคาหุ้น บริษัท เจเคเอ็น โกลบอล มีเดีย จำกัด (มหาชน) หรือ JKN ล่าสุด ณ เวลา 10.58 น. อยู่ที่ 9.85 บาท บวก 0.35 บาท หรือ 3.68% สูงสุดที่ 9.90 บาท ต่ำสุดที่ 9.55 บาท ด้วยมูลค่าซื้อขาย 59.96 ล้านบาท ทั้งนี้ ราคาหุ้น JKN ปรับตัวขึ้นสูงสุดในรอบ 7 เดือน นับตั้งแต่ราคาหุ้นอยู่ที่ระดับ 10.90 บาท เมื่อวันที่ 59.96 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ประเมินราคาเป้าหมาย 12.40 บาท/หุ้น มองว่าแผนการเพิ่มสัดส่วนรายได้ต่างประเทศของ JKN เป็นไปตามเป้าที่บริษัทฯคาด โดยบริษัทตั้งเป้าเพิ่มสัดส่วนรายได้ต่างประเทศเป็น 50% ใน 3-5 ปีจากนี้ ซึ่งในปีนี้ JKN ตั้งเป้ารายได้จากต่างประเทศอยู่ที่ 30% ของรายได้ทั้งหมด
ทั้งนี้ บล.เคทีบี (ประเทศไทย) ชอบการรุกขยายตลาดต่างประเทศของ JKN เพื่อลดการพึ่งพิงรายได้จากการขายคอนเทนต์ให้ทีวีดิจิทัล โดยในปีที่ผ่านมา JKN ประสบความสำเร็จในการนำละครไทยของ BEC ไปจำหน่ายยังประเทศฟิลิฟปินส์, มาเลเซีย, อินโดนีเซีย และในปีนี้ JKN มีแผนที่จะขยายการจัดจำหน่ายไปยังประเทศใหม่ๆ เช่น บรูไน เกาหลี ญี่ปุ่น และตะวันออกกลาง แคนาดา และลาตินอเมริกา คาดว่ารายได้จากต่างประเทศของ JKN ในปี 2562 จะอยู่ที่ 450 ล้านบาท (โต 17.5% เมื่อเทียบจากปีก่อน) หรือ 28% ของรายได้ทั้งหมด ทั้งจากการขายลิขสิทธิ์ซีรีส์อินเดีย, ซีรส์ฟิลิปปินส์,ภาพยนตร์ นาคี 2, ภาพยนตร์ Khejdi  และละครไทยไปต่างประเทศ
ทั้งนี้ คงประมาณการกำไรสุทธิปี 2562 อยู่ที่ 285 ล้านบาท (โต 25% เมื่อเทียบจากปีก่อน) อย่างไรก็ตาม มองว่ารายได้ทั้งในและต่างประเทศของ JKN ในปี 2562 ยังคงขยายตัวต่อเนื่องที่ 18% เมือ่เทียบจากปีก่อน จากเพิ่มฐานลูกค้าช่องทีวีดิจิทัล, เริ่มรับรู้รายได้จาก JKN CNBC ในช่วงครึ่งปีหลังปี 2562 และรายได้จากต่างประเทศที่ขยายตัวต่อเนื่อง